cyanic-selkie/wikianc huggingface dataset:
Արա Սանջյան
Արտաքին հղումներ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ հայագետներ
Կարգուջաղ
Կարգուջաղ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 170, իսկ 1908-ին՝ 191 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Հետսառըպատերազմյան նոր աշխարհակարգ
Հետսառըպատերազմյան նոր աշխարհակարգը
1990 թվականին Քուվեյթի դեմ իրաքյան ագրեսիայից հետո, ԱՄՆ նախագահ Ջորջ Բուշ Ավագը շրջանառության մեջ դրեց նոր աշխարհակարգ հասկացությունը։
1990 թվականի սեպտեմբերի 11-ին ԱՄՆ-ի Կոնգրեսի զույգ ուղղված իր ելույթում նա նշեց. «Դուրս գալով անախորժություններով լի այս ժամանակներից՝ մեր 5–րդ նպատակը կլինի նոր աշխարհակարգը, որը կարող է ի հայտ գալ իբրև նոր դարաշրջան՝ ահաբեկչության սպառնալիքից ավելի ապահովագրված, ավելի հզոր՝ արդարության հետապնդման գործում, և ավելի ապահով՝ խաղաղության որոնումներում։ Մի ժամանակաշրջան, որում աշխարհի՝ Արևելքի և Արևմուտքի, Հյուսիսի և Հարավի ազգերը կարող են բարգավաճել և ապրել «ներդաշնակության մեջ»»։ Սոցիալիստական համակարգի փլուզումը Արևելյան Եվրոպայում, Գերմանիայի վերամիավուրումը և ապարտեիդի (տարանջատման) ավարտը Հարավային Աֆրիկայում ազդարարեցին «նոր դարաշրջանի» սկիզբը։
Ռուսաստանի Դաշնությունը մնում էր միակ տերությունը, որն ուներ ԱՄՆ-ի ոչնչացման ներուժ։ Այս փաստը լարված իրավիճակ էր ստեղծել միջազգային հարաբերություններում։ Դասական երկբևեռ համակարգը վերացավ դեռ 1991 թ., քանզի սոցիալիստական համակարգը այլևս գոյություն չուներ։ ԱՄՆ-ի և Ռուսական Դաշնության միջև երբևեռությունը պահպանվում էր միայն ռազմաքաղաքական բնագավառում, քանի որ մնացյալ բնագավառներում ԱՄՆ-ն բացահայտ առավելություն ուներ Ռուսաստանի նկատմամբ։ Նախկին Խորհրդային միության և սոցիալիստական համակարգի պետությունների տարածքում բազմաթիվ զինված հակամարտություններ էին ծագել, ինչպես նաև ԱՄՆ-ը և ՆԱՏՕ-ի անդամ երկրները ավելի լայնորեն էին դիմում ուժի կիրառմանը՝ իրենց շահերն ապահովելով տեղական և տարածաշրջանային հակամարտություններում։ Այս իրադարձությունների պատճառով աճում էր ուժի դերը երկրների հարաբերություններում։ Սակայն արդեն 1990-ական թվականների կեսերից սկսեց վերելք ապրել խաղաղարար առաքելությունների դերը, որի էությունն այն էր, որ առանձին հակամարտություններ դադարեցման նպատակով միջազգային հանրությունը կարող է դիմել նաև ուժային միջոցների կիրառմանը։
Աղբյուրներ
Համաշխարհային պատմություն 12. Հումանիտար հոսք
Կատեգորիա:Սառը պատերազմ Կատեգորիա:Հետսառըպատերազմյան նոր աշխարհակարգ
Դիաբետ (այլ կիրառումներ)
Դիաբետ (διαβήτης, διαβαίvω-ից՝ անցնել), միզահյուծություն, երկու տարբեր հիվանդությունների անվանումը, որոնց հիմնական ախտանշաններն են՝ առատ միզարտադրությունը և կայուն, սաստիկ ծարավի զգացումը։ Լինում է շաքարային և անշաքար։
Սենզերգ
Սենզերգ (Sénezergues), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 193 մարդ, բնակչության խտությունը` 10.96 մարդ/կմ²։ Բնակավայրը զբաղեցնում է 17.61 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 25 կմ հարավ։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 111 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 28։ Ակտիվության ցուցանիշը կազմում է 74,8 %։ 83 աշխատունակ մարդկանցից աշխատել է 81 անձ (45 տղամարդ և 36 կին)։ Գործազուրկ են եղել 2 անձ (0 տղամարդ և 2 կին)։ 28 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չեռնոբիլի ատոմակայանի վթար
Չեռնոբիլի ատոմակայանի վթար 1986 թվականի ապրիլի 26-ին Ուկրաինական ԽՍՀ Վ. Ի. Լենինի անվան Չեռնոբիլի ատոմային էլեկտրակայանի չորրորդ էներգաբլոկի վթար։ Տեղի է ունեցել ռեակտորի պայթյունի հետևանքով և շրջակա տարածքները ենթարկել է ռադիոակտիվ ճառագայթման։ Վթարը ամենախոշորն է իր հետևանքներով ատոմային վթարների մեջ։ Ավերածությունը պայթուցիկ բնույթ էր կրում, ռեակտորը ամբողջությամբ ավերվել է, և շրջակա միջավայր արտանետվել են մեծ քանակությամբ ռադիոակտիվ նյութեր։ Այս վթարը ատոմային էներգետիկայի պատմության մեջ ամենախոշորն է ինչպես զոհերի քանակով, այնպես էլ տնտեսական վնասով։ Վթարից հետո առաջին երեք ամիսների ընթացքում մահացել է 31 հոգի, իսկ ճառագայթման հետևանքները, որոնք բացահայտվել են 15 տարիների ընթացքում, դարձել են 60-80 մարդու մահվան պատճառ ։ 134 մարդ տարբեր աստիճանի ճառագայթային հիվանդություն են ստացել, ավելի քան 115 հազար մարդ տարհանվել է 30 կիլոմետրանոց ճառագայթման գոտուց ։ Հետևանքների վերացման համար մոբիլիզացվել են նշանակալի ռեսուրսներ, ավելի քան 600 հազար մարդ մասնակցել է վթարի հետևանքների լիկվիդացման գործում ։
Ի տարբերություն Հիրոսիմա և Նագասակիի ռմբակոծությունների՝ պայթյունը հիշեցնում էր շատ հզոր «կեղտոտ ռումբի»՝ հիմնական վնասող գործոնը դարձել էր ռադիոակտիվ աղտոտումը։
Ռեակտորի այրումից առաջացած ամպը օդի մեջ տարածել է բազմաթիվ ռադիոակտիվ նյութեր, և առաջին հերթին յոդի և ցեզիումի ռադիոնուկլիդներ, մեծամասնությամբ Եվրոպայի տարածքում։ Ամենամեծ քանակությամբ ռադիոակտիվ տեղումներ դիտվել են Խորհրդային Միության տարածքում, որը գտնվում էր ռեակտորի մոտակայքում։ Այժմ դրանք պատկանում են Բելառուսի Հանրապետության, Ռուսաստանի Դաշնության և Ուկրաինայի տարածքներին ։
Չեռնոբիլի վթարը մարդկության պատմության մեջ մտավ որպես միջուկային խոշորագույն աղետներից մեկը՝ ԽՍՀՄ-ի համար դառնալով մեծ հասարակա-քաղաքական նշանակության իրադարձություն։ Այս ամենը որոշակի հետք է թողել վթարի պատճառների հետաքննության ընթացքի վրա ։ Ժամանակի ընթացքում վթարի հանգամանքների և փաստերի վերարտադրումը փոխվել է, և մինչ այժմ որևէ կոնսենսուսի չեն հասել։
Ատոմակայանի բնութագիրը
Չեռնոբիլի ԱԷԿ-ը (51.38944°N, 30.09972°W) գտնվում է Ուկրաինայի տարածքում՝ Պրիպյատ քաղաքից 3 կմ, Բելառուսի սահմանից 16 կմ և Կիևից 110 կմ հեռավորության վրա։
Չեռնոբիլի ԱԷԿ-ի վթարի պահին գործում էին չորս էներգաբլոկ, որոնք աշխատում էին РБМК-1000 ռեակտորների հիման վրա յուրաքանչյուրը 1000 ՄՎտ հզորությամբ (ջերմային հզորությունը՝ 3200 ՄՎտ)։ Եվս երկու նմանատիպ էներգաբլոկ կառուցվում էին։ Չեռնոբիլի ԱԷԿ-ը արտադրել է Ուկրաինայի ԽՍՀ էլեկտրաէներգիայի մոտավորապես տասներորդ մասը։
Չեռնոբիլի ԱԷԿ-ը դադարեցրել է իր գործունեությունը 2000 թվականի դեկտեմբերի 15-ին։
Վթար
1986 թվականի ապրիլի 26-ին, ժամը 01:23:47-ին, Չեռնոբիլի ԱԷԿ-ի 4-րդ էներգաբլոկում պայթյուն է որոտացել, որը ամբողջությամբ ավերել է ռեակտորը։ Էներգաբլոկի շինությունը մասնակի փլուզվել է, որի ընթացքում երկու մարդ է մահացել։ Տարբեր աշխատասենյակում և տանիքի վրա հրդեհ է բռնկվել։ Արդյունքում ակտիվ զոնայի մնացորդները բարձր ջերմաստիճանից հալվել են, հալեցված մետաղի, ավազի, բետոնի և վառելիքի մասնիկների խառնուրդը տարածվել է ռեակտորի տակ գտնվող շինություններով ։ Վթարի արդյունքում տեղի է ունեցել ռադիոակտիվ նյութերի արտանետում շրջակա միջավայր, այդ թվում նաև ուրանի, պլուտոնիումի, յոդ-131-ի (կիսատրոհման պարբերություն — 8 տարի), ցեզիում-134-ի (կիսատրոհման պարբերություն — 2 տարի), ցեզիում-137-ի (կիսատրոհման պարբերություն — 30 տարի) ստրոնցիում-90-ի (կիսատրոհման պարբերություն — 28 տարի) իզոտոպները։
Ծանոթագրություններ
Կատեգորիա:Աղետներ Կատեգորիա:1986 Կատեգորիա:Ապրիլի 26 Կատեգորիա:Միջուկային վթարներ
Ֆիզիկոսի օր
Ֆիզիկոսի օրը ավանդական ամենամյա մասնագիտական տոն է, որ նշվում է աշխարհի տարբեր գիտական և ուսումնական հաստատություններում։
Տոնի պատմությունը
Տոնը առաջին անգամ նշվել է Մոսկվայի Պետական Համալսարանի Ֆիզիկայի ֆակուլտետում 1960 թ.
Տոնի նկարագրությունը
Ֆիզիկոսի օրը ավանդաբար նշվում է շատ ուրախ մթնոլորտում։ Դասախոսները և ուսանողները հիշում են ծիծաղելի պատմություններ, միասին կատակում, երգում, պարում, ուրախանում են Կազմակերպվում են հետաքրքրաշարժ մրցույթներ, խնջույքներ։ Երբեմն Ֆիզիկոսի օրը նշվում է մի քանի օր շարունակ։
Ֆիզիկոսի օրը ԵՊՀ-ում
Ֆիզիկոսի օրը ավանդաբար նշվել է Երևանի Պետական Համալսարանի Ֆիզիկայի ֆակուլտետում։ Հայաստանի անկախացումից հետո այդ ավանդույթը խախտվեց, սակայն վերականգնվեց 2006 թվականին։ Տոնը ԵՊՀ-ում նշվում է ապրիլ ամսվա կեսերին։
Քեթիի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Քեթի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 15 հուշարձան (19 միավոր)։
Ֆիզիկոսի օր
Ֆիզիկոսի օրը այլ համալսարաններում
Սանկտ Պետերբուրգի Պետական Համալսարանի Ֆիզիկայի ֆակուլտետում Ֆիզիկոսի օրը նշվում է ապրիլի առաջին շաբաթ օրվան հաջորդող ուրբաթ օրը, իսկ Կազանի Պետական Համալսանում՝ մայիսի սկզբին։
Ֆրիդրիխ Վիկ
Ֆրիդրիխ Վիկը (Johann Gottlob Friedrich Wieck), գերմանացի դաշնամուրի հայտնի ուսուցիչ է։ Իր աշակերտներից են կոմպոզիտոր Ռոբերտ Շումանը և դիրիժոր Հանս ֆոն Բյուլոն։ Նրա և երգչուհի Մարիան Տրոմլիցի միությունից ծնվում է դաշնակահարուհի Կլարա Վիկը, որը հետագայում դառնում է Կլարա Շուման ։ Դաշնամուրի հանդեպ Վիկի սերը այնքան մեծ էր, որ նա ստեղծել էր իր սեփական դաշնամուրի գործարանը ։
Սովետսկայա տորգովլյա (այլ կիրառումներ)
«Սովետսկայա տորգովլյա» («Советская торговля», «Խորհրդային առևտուր»).
Հենրիխ Հոֆման
Հենրիխ Հոֆման (Heinrich Hoffmann, ), գերմանացի լուսանկարիչ և հրատարակիչ։ Ազգային-սոցիալիստական հայացքների տեր էր։
Եղել է Ադոլֆ Հիտլերի մտերիմ ընկերն ու նրա անձնական լուսանկարիչը։
Կենսագրություն
Հենրիխ Հոֆմանը լուսանկարիչ Ռոբերտ Հոֆմանի և նրա կնոջ` Մարիայի ընտանիքի միակ զավակն էր, ի ծնե անունը` Կառլ։ 1897 թվականից Հենրիխն զբաղվել է ընտանեկան գործով և հորից ու հորեղբորից լուսանկարել է սովորել Ռեգենսբուրգի իրենց ֆոտոստուդիայում։ Հոֆման պալատական լուսանկարիչները մասնագիտանում էին ֆոտոնախագծերի վրա, նրանց այցելուների ցանկում արքայական տան ներկայացուցիչներ էին և բարձրաստիճան դեմքեր։
16 տարեկանում Հենրիխ Հոֆմանը աշխատանքի է անցել Դարմշտադտում` դառնալով Հեսսենյան դուքս Էռնստ Լյուդվիգի պալատական լուսանկարիչ Հուգո Տիլեի օգնականը։ Տիլեին, նրա հետ նաև` Հոֆմանին, բազմիցս կանչել են դուքսի պալատ` նրա ընտանիքի անդամներին լուսանկարելու համար։ Ըստ Հոֆմանի հիշողությունների, նա դեռ այն ժամանակ է զգացել «տխրության ողբերգական մթնոլորտը, որը շրջապատում էր ռուս ազնվականներին»` դուքս Էռնստ Լյուդվիգի քույրերին` Ելիզավետային և Ալեքսանդրային, որոնք ամուսնացած էին ռուսական կայսերական տան անդամներ իշխաններ Սերգեյ Ալեքսանդրովիչի և Նիկոլայ II-ի հետ։ Ռուսական կայսրուհին ամաչկոտ էր և իրեն հեռու էր պահում, թվում էր, թե նա թեթևանում էր լուսանկարչական սենասն ավարտելուց հետո։
1901 թվականին Հենրիխ Հոֆմանը տեղափոխվել է Հայդելբերգ, որտեղ աշխատել է համալսարանական լուսանկարիչ Ֆրից Լանգբեյնի մոտ, որը մասնագիտացված էր տեղի ուսանողների կյանքը պատկերող լուսանկարների մեջ։ 1902 թվականից Հոֆմանն աշխատել է Մայնի Ֆրանկֆուրտում, ռազմական լուսանկարիչ Ֆիլիպ Տեոբալցի ստուդիայում, որի այցելուների շարքում էին մոտակա զորանոցների սպաները։ Ինչպես և նախկինում, Հոֆմանին դեռևս վստահում էին միայն լուսանկարների գունավորումը։ 1903 թվականի սկզբին Հոֆմանը եկել է ծովափնյա Հոմբուրգ` Թոմաս Հենրիխ Ֆոյգտի կայսերական ֆոտոատելյեում փորձաշրջան անցնելու համար։ Վիսբադենյան ամրոցում Հոֆմանն օգնել է Վիլհելմ II կայսեր ֆոտոսեսիային` Նիկոլայ II կայսեր հետ հանդիպման պատմական առիթով։ Կայսրը, որ արտասահմանյան զորքերի բազմապիսի պատվավոր կոչումներ ուներ, որոշել էր նկարվել դրանցից յուրաքանչյուրի համազգեստով։ Ֆոյգտի մոտ երեք տարի աշխատելուց հետո Հոֆմանը որոշ ժամանակ աշխատել է Ցյուրիխում, լուսանկարիչ Կամիլո Ռուֆի մոտ։
Շվեյցարիայից Հոֆմանը Մյունխեն է վերադարձել` երազելով նկարչի ուղու մասին։ Մյունխենի համալսարանում նա հաճախել է պրոֆեսոր Զիգֆրիդ Մոլիերի` անատոմիայի մասին դասախոսություններին և նկարչության տեխնիկա է սովորել պրոֆեսոր Հենրիխ Կնիրի մոտ Մյունխենի գեղարվեստի ակադեմիայում։ Սակայն ավագ Հոֆմանը կտրականապես դեմ էր որդու այդօրինակ ծրագրերին և թույլատրել է նրան արվեստով ու նկարչությամբ զբաղվել միայն որպես հավելում լուսանկարչությանը։ Գեղարվեստականի մասին Հոֆմանի անկատար երազանքը նրան հետագայում մտերմացրել է Հիտլերի հետ, որը ևս առանց որևէ հաջողության իրեն փնտրում էր գեղանկարչության մեջ։
Առաջին համաշխարհային պատերազմի սկսվելու հետ Հոֆմանին զորակոչել են բանակ` որպես ռազմական լուսանկարիչ։ Նա ծառայությունն սկսել է Արևմտյան ճակատի բավարական երրորդ կորպուսում, այնուհետև ձևավորված կինոֆոտոծառայությունում զբաղվել է ռազմական հետախուզության լուսանկարների երևակմամբ։ 1914 թվականի օգոստոսի 2-ին Հոֆմանը լուսանկարել է համընդհանուր ցնծությունը մյունխենյան Օդեոնսպլաց հրապարակում։ Նշված վայրում արված սև-սպիտակ լուսանկարի վրա հետագայում ճանաչելի կլինի այնտեղ ներկա Ադոլֆ Հիտլերը։ 1918 թվականի ավարտին, Նոյեմբերյան հեղափոխության սկսվելու հետ Հոֆմանին տուն են ուղարկել, և հեղափոխական Մյունխենում նա նորից զբաղվել է ֆոտոռեպորտաժներով և հեղափոխության առաջատարների ֆոտոդիմանկարներով։ Բավարական հանրապետության անկումից հետո Հոֆմանը հրապարակել է ֆոտոալբոմ` «Բավարական հեղափոխության մեկ տարին» վերնագրով, որը մեծ հաջողություն է ունեցել։
1919 թվականին Հոֆմանը միացել է Քաղաքացու պաշտպանությունը (Այնվոներվեր) կուսակցությանը, որը ծայրահեղականության առաջին շարքերում էր, և հրապարակել է աջ պահպանողական «Բավարական հեղափոխության մեկ տարին լուսանկարներում» ֆոտոգրքույկը։ Միաժամանակ, Հոֆմանը ընկերական հարաբերություններ է հաստատել Völkischer Beobachter-ի հրատարակիչ Դիտրիխ Էկկարտի հետ։
1920 թվականի ապրիլին 34-ամյա Հոֆմանը միացել է Նացիոնալ-սոցիալիստական ​​գերմանական բանվորական կուսակցութանը (ՆՍԳԲԿ) և մենաշնորհային իրավունք է ստացել Էկկարտի կողմից հրատարակվող հակասեմիթական Auf gut deutsch («Ճիշտ գերմաներենով») թերթի վաճառքի համար։ Հոֆմանին սկսել են գայթակղել կուսակցական ղեկավարների` Հերման Գյորինգին, Ռուդոլֆ Հեսսին և շուտով նաև` Հիտլերին լուսանկարելը։ Ըստ Հոֆմանի հիշողությունների` ծանոթանալիս ինքն ավելի վստահ դիրք ուներ հասարակությունում, քան Հիտլերը ։
Գարեջրային հեղաշրջումից հետո 1923 թվականին հայտնվել են Հոֆմանի կողմից արված Հիտլերի առաջին դիմանկարները։ Դրանցից մեկի վրա Հիտլերը նկարվել է Լանդսբերգի բանտի իր բանտակից ընկերների հետ։ Հիտլերի բոլոր լուսանկարները, որտեղ նա պատկերված է մոտիկ տարածությունից, լուսանկարել է Հենրիխ Հոֆմանը։ Հոֆմանին ու Հիտլերին կապում էին շատ մտերիմ և վստահելի հարաբերություններ։ Հոֆմանի առանձնատանը հյուր լինելիս Հիտլերն զգում էր ինչպես իր սեփական տանը։ Ըստ Հոֆմանի դստեր` Հենրիետայի հիշողությունների, Հիտլերը հաճախ էր հյուրընկալվում իրենց մոտ, մնում էր ճաշելու, իսկ դրանից հետո կա՛մ դաշնամուր էր նվագում, կամ` հանգստանում էր այգում` պառկելով խոտի վրա և անգամ բարձրաձայն կարդում էր Լյուդվիգ Տոմայի պիեսը :
1924 թվականին Հոֆմանը թողարկել է «Գերմանիայի արթնացումը լուսանկարում և խոսքով» ֆոտոգրքույկը, իսկ 1926 թվականին գործուն մասնակցություն է ունեցել նացիոնալ-սոցիալիստների տպագիր օրգանի` Illustrierter Beobachter-ի հիմնման գործում։ 1929 թվականին Հոֆմանը որպես ՆՍԳԲԿ-ի ներկայացուցիչ մասնակցել ` Վերին Բավարիայի պատգամավորների նիստի աշխատանքներին և 1929 թվականի դեկտեմբերից եղել է մյունխենյան քաղաքային խորհրդի անդամ։
Հոֆմանը ծանոթացրել է Հիտլերին Եվա Բրաունի հետ, որը 1929 թվականին Հոֆմանի աշակերտուհին է դարձել նրա ֆոտոատելյեում։ Մի անգամ երեկոյան Հոֆմանն ատելյե է գնացել մի տղամարդու հետ, ում նա ներկայացրել է որպես պարոն Վոլֆ։ Անծանոթի հեռանալուց հետո Հոֆմանը բացատրել է Եվային, որ դա ՆՍԳԲԿ ֆյուրեր Ադոլֆ Հիտլերն էր։
1932 թվականից Հոֆմանը գլխավորապես զբաղվել է քարոզչական ֆոտոռեպորտաժներով։ Նրա Heinrich Hoffmann. Verlag national-sozialistische Bilder հրատարակչատանն աշխատում էր 300 հոգի, իսկ նրա բիզնեսի շրջանառությունը ՆՍԳԲԿ-ի պատվերների մասով շուտով սկսել է չափվել միլիոնավոր ռեյխսմարկերով։ Այս ոլորտում այսչափ հայտնի լինելու պատճառով Հոֆմանը 1933 թվականին ստիպված է եղել լքել Մյունխենի քաղաքային խորհրդի պաշտոնը։
1937 թվականին Հիտլերը հանձնարարել է Հոֆմանին ցուցանմուշներ ընտրել «Գերմանական մեծ ցուցահանդեսի» համար։ Դրա համար նրան անգամ շնորհվել է պրոֆեսորի կոչում։
1938 թվականին Հոֆմանը դարձել է Դեգեներատիվ արվեստի բռնագրաված ստեղծագործությունների վաճառքով զբաղվող հանձնաժողովի անդամ։ Նրա խնդիրն էր առանց ավելորդ աղմուկի վաճառել արվեստի այդ գործերն արտասահմանում։ 1939 թվականի օգոստոսին Հենրիխ Հոֆմանը մտնում էր Յոախիմ ֆոն Ռիբենտրոպի ղեկավարած գերմանական պատվիրակության կազմի մեջ, որը Մոսկվա էր մեկնել` ստորագրելու Խորհրդա-գերմանական պայմանագիրը։
1933 թվականից դարձել է ռեյխստագի պատգամավոր։
(565) Մարբախիա
(565) Մարբախիա (Marbachia), աստերոիդ աստերոիդների հիմնական գոտում։ Հայտնաբերվել է 1905 թվականի մայիսի 9-ին Մաքս Վոլֆի կողմից Հայդելբերգում ։
Հենրիխ Հոֆման
Կենսագրություն
1945 թվականին Հենրիխ Հոֆմանը տեղափոխվել է Նյուրնբերգի Միջազգային ռազմական տրիբունալի բանտ, որտեղ պիտի կարգի բերեր իր արխիվը` Նյուրնբերգյան դատավարությանը մասնակցելու համար։
(565) Մարբախիա
Միջին հեռավորությունը Արեգակից կազմում է 2,44348 ա. մ., առավելագույնը մոտենում է 2,1265 ա. մ. հեռավորության վրա և հեռանում 2,7604 ա. մ. ։ Արեգակի շուրջ մեկ ամբողջական պտույտ է կատարում 1395,12 երկրային օրվա ընթացքում, իր ուղեծրով շարժվելով միջինում 0,258042 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11° անկյուն։
Ըստ Տոլենի սպեկտրալ դասակարգման պատկանում է S դասին ։
Հենրիխ Հոֆման
Ընտանիք
Երկրորդ անգամ ամուսնացել է Էռնա Գրյոբկեի հետ (Erna Gröbke):
(565) Մարբախիա
Արտաքին հղումներ
Կատեգորիա:Աստերոիդների դաս S Կատեգորիա:1905 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հենրիխ Հոֆման
Արտաքին հղումներ
Կատեգորիա:Գերմանացի լուսանկարիչներ Կատեգորիա:Ադոլֆ Հիտլեր Կատեգորիա:Առաջին համաշխարհային պատերազմի գերմանացի զինվորականներ Կատեգորիա:Գերմանացի տպագրիչներ Կատեգորիա:Գերմանիայի քաղաքական գործիչներ Կատեգորիա:Երկրորդ համաշխարհային պատերազմին մասնակցած գերմանացիներ Կատեգորիա:Գերմանացի հրատարակիչներ
Ջոն Պոլիդորի
Կենսագրություն
Ջոն Ուիլյամ Պոլիդորին ծնվել է 1795 թվականին Լոնդոնում։ Եղել է իտալացի քաղաքական վտարանդի, գիտնական Գաետանո Պոլիդորիի և անգլիացի տնային դաստիարակչուհի Աննա Մարիա Փիրսի որդին և ունեցել է երեք եղբայր ու չորս քույր։
Ջոն Պոլիդորիի քույրը՝ Ֆրենսիս Պոլիդորին, ամուսնացած է եղել իտալացի գիտնակ Գաբրիել Ռոսետտիի հետ, և Ջոն Պոլիդորին եղել է Մարիա Ֆրանչեսկա Ռոսետտիի, Դանթե Գաբրիել Ռոսսետտիի, Ուիլյամ Մայքլ Ռոսետտիի և Քրիստինա Ռոսետտիի քեռին, թեև վերջիններս ծնվել են նրա մահվանից հետ։
1804 թվականից Ջոն Պոլիդորին եղել է Ամփլֆորտ քոլեջի առաջին աշակերտներից մեկը, իսկ 1810 թվականին ընդունվել է Էդինբուրգի համալսարան, որտեղ գրել է ատենախոսություն լուսնոտության վերաբերյալ և 1815 թվականի օգոստոսի 1-ին տասնինը տարեկան հասակում ստացել բժշկության դոկտորի գիտական աստիճան։
Ամ Մելենզե
Ամ Մելենզե (Am Mellensee), կոմունա Գերմանիայի Բրանդենբուրգ հողատարածքում։
Ջոն Պոլիդորի
Կենսագրություն
1816 թվականին Ջոն Պոլիդորին դարձել է լորդ Ջորջ Գորդոն Բայրոնի անձնական բժիշկն ու ուղեկցել նրան Եվրոպայում կատարած ճանապարհորդության ընթացքում։ Նույն թվականին Դիոդատի վիլլայում (Շվեյցարիա) Բայրոնն ու Պոլիդորին հանդիպել են Մերի Գոդվինի, նրա քաղաքացիական ամուսին Պերսի Բիշի Շելլիի, ինչպես նաև նրանց ընկերակցող (Մերիի խորթ քույրը) Ջեյն Քլեր Քլերմոնտի հետ ։
Ամ Մելենզե
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 6479 մարդ (ըստ 2010 թվականի դեկտեմբերի 31-ի). ։ Տարածքը կազմում է 104,41 կմ²։ Փոստային ինդեքս՝ 12 0 72 002։
Ջոն Պոլիդորի
Կենսագրություն
Հունիսյան մի գիշեր՝ այն բանից հետո, երբ ընկերախումբը բարձրաձայն ընթերցել է «Ֆանտասնմագորիանա, կամ Ուրվականների, հոգիների, տեսիլքների և այլնի մասին պամությունների ժողովածուն» (1812 թվական), Բայրոնն առաջարկել է, որ ներկաներից յուրաքանչյուրը գրի «սարսափելի» պատմվածք։ Մերի Շելլին ստեղծել է իր «Ֆրանկենշթեյն կամ Ժամանակակից Պրոմեթևս» հայտնի վեպի նախնական ուրվագիծը։ Լորդ Բայրոնը գրել է պատմության մի հատված, որի գլխավոր հերոսն էր Ավգուստ Դարվելը, բայց շուտով հրաժարվել է այդ մտքից։ Բայրոնի այդ բանավոր պատմությունը Պոլիդորին պահել է մտքում, ապա զարգացրել այն ու դրա հիման վրա ստեղծել «Վամպիրը» ստեղծագործությունը (1819 թվական), որը դարձել է առաջինը վամպիրիզմը պատմության մեջ, որ հրատարակվել է անգլերեն  ։
Ամ Մելենզե
Կոմունան ներառում է 8 գյուղական շրջան։
Անտոն Չեխովի կիսանդրի (Երևան)
Անտոն Չեխովի կիսանդրի, գտնվում է Երևանի Կենտրոն համայնքում՝ թիվ 55 համանուն դպրոցի առջև։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Ջոն Պոլիդորի
Կենսագրություն
Նույն թվականին Բայրոնն աշխատանքից ազատել է Պոլիդորիին, և վերջինս մեկնել է ճանապարհորդելու Իտալիայում, ապա վերադարձել է Անգլիա, որտեղ հաստատվել է Նորվիչում։ Նա սկսել է զբաղվել բժշկությամբ, բայց հաջողություն չի ունեցել և վերադարձել է գրական աշխատանքին։ Նրա «ՎամպիրW վիպակը, որի գլխավոր հերոսը դարձել է լորդ Ռուտվենը, հրատարակվել է 1819 թվականի ապրիլին New Monthly Magazine-ում որպես Բայրոնի ստեղծագործություն։ Բայրոնին վրդովվեցրել է այդ հանգամանքը և նա բողոքի նամակ է ուղակել հրատարակչություն՝ ժխտելով իր հեղինակությունը։ Պոլիդորին ստիպված է եղել հրապարակայնորեն ներկայացնել մեծ հաջողության արժանացած երկի ստեղծման հանգամանքները։ Դրան ի պատասխան Բայրոնը հրատարակել է իր «Վեպի հատված» վիպակը։ Սակայն կարճ ժամանակ անց Ֆրանսիայում և Գերմանիայում լույս տեսած թարգմանություններում այդ ստեղծագործությունը շարունակել է վերագրվել Բայրոնին։
Ամ Մելենզե
Արտաքին հղումներ
Կատեգորիա:Գերմանիայի քաղաքներ
Ջոն Պոլիդորի
Կենսագրություն
Ջոն Պոլիդորին մահացել է 1821 թվականի օգոստոսի 24-ին Լոնդոնում։ Չնայած այն հանգամանքին, որ պաշտոնապես արձանագրվել է բնական մահ, տարածված է այն կարծիքը, թե նա ինքնասպան է եղել՝ ընդունելով թույն ։
Անտոն Չեխովի կիսանդրի (Երևան)
Տվյալներ
Արձանի նյութը բրոնզ է։
Ջոն Պոլիդորի
Մշակույթում
Դիոդատի վիլլայում տեղի ունեցած իրադարձությունները հիմք են ծառայել նաև Ֆեդերիկո Անդախազիի «Գթասրտություն» (Las Piadosas) վեպի համար, որը հրատարակվել է 1998 թվականին։
Անտոն Չեխովի կիսանդրի (Երևան)
Տվյալներ
Անտոն Չեխովին նվիրված հուշարձան կա նաև Գյումրիում։ Ռուս դրամատուրգի մարմարյա կիսանդրին գտնվում է Գյումրու Չեխովի անվան գրադարանում (քանդակագործ՝ Սամվել Պետրոսյան, 2013)։
Ծանոթագրություններ
Կատեգորիա:Երևանի հուշարձաններ Կատեգորիա:Գրիգոր Ահարոնյանի քանդակներ Կատեգորիա:Էդուարդ Սարապյանի հուշարձաններ
Ջոն Պոլիդորի
Գրականություն
Կատեգորիա:Էդինբուրգի համալսարանի շրջանավարտներ Կատեգորիա:Անգլիացի գրողներ Կատեգորիա:Ինքնասպան գրողներ Կատեգորիա:19-րդ դարի անգլիացի գրողներ Կատեգորիա:Իտալացի գրողներ Կատեգորիա:19-րդ դարի բրիտանացի գրողներ Կատեգորիա:Անգլիացի վիպասաններ Կատեգորիա:Անգլիացի բանաստեղծներ
Էմանուել Սվեդենբորգ
Էմանուել Սվեդենբորգ (շվեդերեն՝ Emanuel Swedenborg,, , ծնյալ  Emanuel Swedberg, ), 18-րդ դարի շվեդ պլյուրալիստ-քրիստոնեական աստվածաբան, գիտնական, փիլիսոփա, միստիկ ։ Լայն ճանաչման է արժանացել հատկապես հետմահու կյանքի մասին իր գրած «Երկինքը և դժոխքը» գրքի (1758) շնորհիվ  ։
Բեղուն է եղել Սվեդենբորգի գյուտարարական-գիտական գործունեությունը։ 1741 թվականին՝ 53 տարեկան հասակում նա մուտք է գործել ոգեղեն փուլ, սկսել է փորձեր կատարել երազների, տեսիլքների ուսումնասիրման նպատակով : Նրա փորձարկումները ծայրագույն կետի են հասել «հոգևոր վերազարթոնքի» մեջ, երբ, իր իսկ խոստովանությամբ, Հիսուս Քրիստոսը հայտնվել է նրան և հանձնարարել, որ գրի «Երկնային ուսմունք» աշխատությունը՝ քրիստոնեությունը բարեփոխելու նպատակով ։ Ըստ այդ գրքի՝ Տերը բացել է Սվեդենբորգի հոգու աչքերը, և այդ պահից սկսած՝ նա կարող էր ազատորեն այցելել դրախտ ու դժոխք, զրուցել հրեշտակների, չարքերի ու այլ ոգիների հետ։ Գրքում հեղինակը այն միտքն է նաև հայտնել, որ Ահեղ դատաստանը տեղի է ունեցել իր «De Nova Hierosolyma et Ejus Doctrina Coelesti» («Նոր Երուսաղեմի և նրա երկնային ուսմունքի վերաբերյալ», 1758) աշխատության լույս ընծայումից մեկ տարի առաջ՝ 1757 թվականին ։
Կյանքի վերջին 28 տարիների ընթացքում Սվեդենբորգը գրել ու հրատարակել է աստվածաբանական 18 աշխատություն, մի քանիսն էլ մնացել են անտիպ։ Իր «Ճշմարիտ քրիստոնեական կրոն» աշխատության մեջ, որը հենց ինքն էլ տպագրել է, նա ինքն իրեն անվանում է «Տեր Հիսուս Քրիստոսի ծառա» ։  Երկնային ուսմունքի հետևորդների մի մասը հավատացած է, որ Սվեդենբորգի աստվածաբանական աշխատություններից միայն նրանք են ամբողջությամբ Աստծուց ներշնչված, որոնք հրատարակվել են անձամբ նրա ձեռքով ։ Ուրիշները Սվեդենբորգի բոլոր աշխատությունները համարում են հավասարապես ներշնչված ։ Սկզբնապես 1787 թվականին հիմնադրված Նոր (Սվեդենբորգյան) եկեղեցու և պատմականորեն նրա հետ կապված քրիստոնեական դավանաբանական ուղղությունների հետևորդները Սվեդենբորգի գրվածքները համարում են հայտնություն  ։
Ոգետես էակի (տեսանող ոգվոց) համբավ ունեցող Սվեդենբորգի գլխավոր երկը աստվածա-իմաստասիրական «Երկնային գաղտնիքներ» («Arcana Coelestia»; 1749—1756) գիրքն է, որը բովանդակում է այլաբանական մեկնություններ «Հնգամատյանի» առաջին երկու գրքերի մասին։ Սվեդենբորգի աստվածա-իմաստասիրությունը (սվեդենբորգիանիզմ, սվեդենբորգականություն) ժխտում է Աստծո՝ իբրև բացարկված սկզբի հասկացությունը։ Ըստ այդ ուսմունքի՝ Աստված հավիտենապես ունի իր որոշյալ և էական ձևը, որն ինքն իսկ՝ մարդկային մարմնի կերպն է։ Իրապես գոյություն ունեցող է հանդիսանում Աստվածամարդը, Հիսուս Քրիստոսն ու նրա արքայությունը. մատերիան՝ որպես ինքնակա գոյություն, բոլորովին գոյություն չունի, և նյութական երևույթների անկախությունը դրանց հոգևոր պատճառներից ու նպատակներից՝ ընդամենը խաբուսիկ երևութք է, որն ունի սուբյեկտիվ ծագում։ Սվեդենբորգը տարբերակում էր գոյի երեք ոլորտ՝ երկինք (մարդ-հրեշտակների աշխարհը), դժոխք (եսասեր մարդկանց աշխարհը) և ոգիների (չարի ու բարու ճամփաբաժան-խաչմերուկում մահացած մարդկանց հոգիների) միջանցիկ աշխարհը։
Սվեդենբորգը հետազոտություններ, ուսումնասիրություններ է կատարել նաև տիեզերաբանության (կոսմոլոգիայի), մեխանիկայի, մաթեմատիկայի, կազմախոսության (անատոմիայի), ֆիզիոլոգիայի, քաղաքականության, տնտեսագիտության, մետաղաձուլության, երկրաբանության, հանքաբանության ու քիմիայի ասպարեզներում։ Հեղինակել է մետաղների մշակման վերաբերյալ աշխատություններ։ Համարվում է հանքաբանության և ուղեղի ֆիզիոլոգիայի հիմնադիրներից մեկը։
Աշխատություններ
Սվեդենբորգն իր հայտնությունները գրել է լատիներեն։ Դրանց բնագրերի կրկնօրինակումները հասանելի են հետևյալ աղբյուրներից
Սվեդենբորգի ծանոթագրություններով աշխատությունների ցանկը և դրանց առաջին հրատարակության տարեթիվը.
Փակագծերում նշված է Նոր եկեղեցում գործածական վերնագիրը, այնուհետև հաջորդում է բնագրի հրատարակության վերնագիրը ։
Ծանոթագրություններ
Կատեգորիա:Շվեդ գիտնականներ Կատեգորիա:Շվեդ փիլիսոփաներ Կատեգորիա:Շվեդ գրողներ Կատեգորիա:Շվեդ մաթեմատիկոսներ Կատեգորիա:Շվեդ գյուտարարներ Կատեգորիա:Շվեդիայի գիտությունների թագավորական ակադեմիայի անդամներ
Կասումբեգլի
Կասումբեգլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 62 կմ հարավ-արևմուտք, Թարթառ գետի միջին հոսանքի աջ կողմում ։
Բնակչություն
1907 թվականին գյուղն ունեցել է 127, իսկ 1908-ին՝ 257 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սվետլանա Գրիգորյան
Սվետլանա Ռուբենի Գրիգորյան, հայ անվանի դերասանուհի։ ՀԽՍՀ ժողովրդական արտիստ։
Կենսագրություն
Սվետլանա Գրիգորյան ծնվել է 1930 թվականի սեպտեմբերի 30-ին, Երևանում։ Դեռ թատերական ուսումնարանի սան էր՝ 13 տարեկան, երբ իր կյանքը կապեց բեմի հետ և անդավաճան մնաց մինչ օրս, տասնյակ տարիներ։ Հիսունհինգ տարի խաղացել է Կարպ Խաչվանքյանի հետ։ Խաղացել է հարյուրից ավելի դերեր։ Հեռուստաթատրոնի հիմնադիրներից է (1956 թ.)։ Երաժշտական կոմեդիայի թատրոն հրավիրվելով 1949 թ. Սվետլանա Գրիգորյանը անմիջապես ցուցադրեց իր ողջ տաղանդն ու հմայքը և դարձավ հանդիսատեսի հոգու տիրակալը։ Իր անձնավորած կերպարներից շատերն ու գլխավորները դերասանուհին կերտեց մեծանուն Վարդան Աճեմյանի անմիջական աջակցությամբ, նրա ղեկավարությամբ ու խորհուրդներով։
Աշխատելով օպերետային ժանրի վարպետաց-վարպետների հետ, փոխառնելով նրանց փորձը՝ Սվետլանան սկիզբ դրեց այդ ժանրի մի նոր տեսակի, ստեղծեց իր վարվռուն, կենսախինդ, հանդիսատեսի սիրտն ալեկոծող, նրան հոգեկան զմայլելի պահեր պարգևող արվեստի գրիգորյանական տեսակը։
Վաթսուն տարիների բեմական բուռն գործունեություն նույն թատրոնում,150-ից ավելի դերակատարումներ՝ Սիմա՝ («Մի քաղաք կա Վոլգայի վրա»), Մարիետա՝ («Բայադերա»), Կոլոմբինա՝ («Վենետիկյան երկվորյակներ»), Լիքսենա՝ («Պարերի ուսուցիչը»), Նունուֆար՝ («Հին հիվանդություն»), Մարթա՝ («Ատամնաբույժն արևելյան»), Ժաննա՝ («Ռոզ Մարի»), Նատա՝ («Սոֆիկի սխալը»), Դիաննա՝ («Այլոց համար հիմար, իրեն համար խելոք»), Ռոզալյա՝ («Չանիտայի համբույրը»), և գնալով աճող հանդիսատեսի սեր ու համակրանք, թատերագիտական մտքի հիացում։
Բազմաթիվ դերակատարումներով Սվետլանա Գրիգորյանը դրսևորեց ստեղծագործական իր հնարավորությունները, քանդակային կերպարներ ստեղծելու իր կարողությունները, սակայն նրա բեկումնային դերը եղավ Ժիկվան՝ («Տիկին Միսիստրուին»)։ Թատրոնի պատմության ցայտուն կերպավորումներից են Ռոզը՝ («Տաքսի-տաքսի») և Սաթենիկը՝ («Իմ զոքանչը»)։ Սաթենիկն արդեն 36 տարվա բեմական կյանք ունի։
Ծանոթագրություններ
Կատեգորիա:Թատերական գործիչներ այբբենական կարգով Կատեգորիա:Երևանի պատվավոր քաղաքացիներ Կատեգորիա:Հայ դերասանուհիներ‎ Կատեգորիա:Թոխմախի գերեզմանատանը թաղվածներ Կատեգորիա:Խորհրդային դերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ
Պոբեդա (գյուղ, Մարյինի շրջան)
Պոբեդա (Побєда), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Պոբեդա գյուղում բնակվում էր 144 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Ամբիորիքս (զորավար)
Ամբիորիքս (Ambiorix), զորավար, էբուրոն ցեղի ղեկավար, հայտնի է հռոմեական զորավար Հուլիոս Կեսարի դեմ կազմակերպված դիմադրությամբ։ Հենց Հուլիոս Կեսարն է հավերժացրել բարբարոսի անունը իր «Նոթեր գալլական պատերազմի մասին» հուշերում։ 19-րդ դարում Ամբորիքսն արժանացել է Բելգիայի ազգային հերոսի կոչման ։
Մ.թ.ա. 57 թվականին Հուլիոս Կեսարը գրավել է Գալլիան, ինչպես նաև այժմյան Բելգիան և Նիդերլանդները՝ հասնելով մինչև Հռենոս գետը։ Այդ վայրերում ապրում էին միմյանց հանդեպ թշնամաբար տրամադրված մի քանի ցեղեր։ Էբուրոնների ղեկավարներն էին Ամբիորիքսը և Կատուվոլկը։ Մ․թ․ա․ 54 թվականին Կեսարի զորքերը ավելի շատ պաշարների կարիք ունեին, և տեղացի ցեղերը ստիպված տալիս էին իրենց առանց այդ էլ չնչին բերքի մի մասը։ Այս իրավիճակը առաջացրեց էբուրոնների դժգոհությունը, իսկ Կեսարը հրամայեց ստեղծել ճամբարներ բարբարոսների բնակավայրերի մոտ՝ պարենի տեղափոխումը վերահսկելու համար։
Այս ամենը ի վերջո հանգեցրեց էբուրոնների ապստամբությանը, սակայն, հասկանալով հակառակորդի հնարավորությունները, էբուրոնների ղեկավարները հնարամիտ քայլ արեցին։ Նրանք համոզեցին հռոմեացիներին, որ թշնամի չեն՝ հայտնելով իրենց հավատարմությունը, ինչպես նաև զգուշացրին Հռենոսի կողմից գերմանական ցեղերի հնարավոր հարձակման վերաբերյալ։ Հռոմեացիները որոշեցին վերախմբավորվել այնպես, որ կարողանան լավ դիմավորել հակառակորդին։ Այս արշավանքի ժամանակ էբուրոններն անսպասելիորեն լավ դաս տվեցին հռոմեացիներին՝ կոտորելով հռոմեական լեգեոնին,  թշնամուն պատճառելով մոտ ութ հազար զինվորի կորուստ ։
Կեսարի վրեժը սարսափելի էր։ Մոտ հիսուն հազար հռոմեացի զինվորների և հպատակ բարբարոս ցեղերի միասնական ուժերով ավերեցին տարածքը, որից հետո Էբուրոն ցեղը ընդմիշտ անհետացավ։ Ենթադրվում է, որ Ամբիորիքսը և նրա շրջապատը կարողացել են ողջ մնալ և փախչել Հռենոսից այն կողմ։
Տես նաև
Կատեգորիա:Անհետ կորած անձինք Կատեգորիա:Բելգիայի պատմություն Կատեգորիա:Թագավորներ Կատեգորիա:Գալլական պատերազմներ Կատեգորիա:Հին Հռոմի թշնամիներ Կատեգորիա:Հուլիոս Կեսար Կատեգորիա:Անձինք այբբենական կարգով Կատեգորիա:Եվրոպացի միապետներ Կատեգորիա:Բնօրինակում անաղբյուր հոդվածներ
Այ Վեյվեյ
Այ Վեյվեյ (ծնվ. 1957 թ Պեկին, Չինաստան)։ Չինացի ժամանակակից արվեստագետ, ճարտարապետ, արվեստի քննադատ ու համադրող, ակտիվիստ և իրավապաշտպան, China Art Archive & Warehouse-ի հիմնադիր-տնօրեն։
Կենսագրություն
Արվեստագետի հայրն՝ ականավոր բանաստեղծ Այ Ցինը (1910-1996), Հակառեակցիոն շարժման ժամանակ՝ 1958-ին աքսորվել է Սինցզյան, ուր ապրել է մինչ 1975-ը՝ կնոջ և որդու հետ միասին։ Նրա ստեղծագործությունները սկսել են տպագրվել 1978 թ.-ին ` արդարացումից հետո։ Շուրջ 16 տարի բանաստեղծը գյուղի հասարակական զուգարանի մաքրող է աշխատել։ Նա ինձ նույնպես սովորեցրեց այդ գործը, - հիշում է Այ Վեյվեյը, - հայրս մեծ մտածող էր, և նրա մաքրած զուգարանը փայլում էր, ինչպես թանգարանում դրված արվեստի նմուշը։
1978-ին Այ Վեյվեյը ընդունվում է Պեկինյան կինոդպրոց, մի քանի արվեստագետների հետ համատեղ հիմնադրում Xing Xing կամ Աստղեր խումբը։ 1982 թ-ին ընդունվում է Նյու-Յորքի Փարսոնս» Դիզայնի նոր դպրոց և մինչ 1993 թ ապրում ԱՄՆ-ում։ Չինաստան է վերադառնում հոր հիվանդության պատճառով։ 1994 թ-ին հիմնում է China Art Archives and Warehouse-ը։ 2003 թ-ին նշանակվում է Պեկինի օլիմպիական մարզադաշտի՝ դիզայնի գծով խորհրդատու, որտեղ 2008 թ անցկացվեցին Ամառային օլիմպիական խաղերը։ Անցկացրել է 2008-ի Սիչուանյան երկրաշարժի հանգամանքների սեփական հետաքննություն։ Իր բլոգում տեղադրել է զոհված երեխաների ցուցակը, որոնց անունները տեղ չէին գտել պաշտոնական վիճակագրության մեջ, ինչպես նաև՝ տեղեկություններ շինարարության ոլորտում առկա կոռուպցիայի վերաբերյալ, որի հետևանքով երկրաշարժի առաջին րոպեների ընթացքում փլուզվել են մի շարք դպրոցներ։ Ոստիկանությունը դաժան ծեծի ենթարկեց Այ Վեյվեյին, ով փորձում էր սատարել դատարանում սիչուանյան ադմինիստրացիայի դեմ հանդես եկող մի իրավապաշտպանի։
Վեյվեյին արգելված էր լքել Չինաստանը, իսկ Շանհայում գտնվող նրա արվեստանոցը ապամոնտաժվեց տեղական իշխանությունների կարգադրությամբ։ Պեկինի ժամանակակից արվեստի «Ուլլենսա» կենտրոնը հրաժարվեց անցկացնել 2011-ին նախապես պլանավորված՝ Այ Վեյվեյի աշխատանքների առաջին մեծ հետահայաց ցուցադրությունը հայրենիքում։ 2011-ի մարտին հայտարարվեց արվեստագետի՝ Բեռլին տեղափոխվելու ցանկության մասին՝ քաղաքական հետապնդումներից խուսափելու նպատակով։ 2011-ի ապրիլի 3-ին, երբ Վեյվեյը փորձում էր ուղևորվել Հոնկոնգ, Պեկինյան օդանավակայանում արվեստագետը ձերբակալվեց. երկու ոստիկանները հայտարարեցին, որ նա ուրիշ գործեր ունի և չի կարող մեկնել։ Խուզարկության ժամանակ մի քանի ժամով ձերբակալվեցին նաև Այ Վեյվեյի կինը՝ Լյու Ցինն, ու նրա ութ աշխատակիցները. նկարչի տան, արվեստանոցի և ցուցասրահի խուզարկության արդյունքում առգրավվել են բոլոր համակարգիչները և մի շարք այլ թվային սարքեր։ Սկսած ապրիլի 8-ից չինական համացանցում արգելափակվել են Այ Վեյվեյի անունը պարունակող բոլոր հարցումները։ Այ Վեյվեյին ազատելու կոչով հանդես եկան «Թեյթ» ցուցասրահի տնօրեն Նիկոլաս Սերոտան, քանդակագործներ՝ Էնթընի Գորմլին և Անիշ Քափուրը, նկարիչ Օլաֆուր Էլիասսոնը և այլք։ Ապրիլի 5-ին ԱՄՆ-ն Չինաստանից պահանջեց անհապաղ ազատ արձակել այլախոհ արվեստագետին։
Ապրիլի 7-ին չինական պետական «Սինհուա» տեղեկատվական գործակալությունը հայտարարություն տարածեց՝ Այ Վեյվեյը մեղադրվում է որոշ տնտեսական հանցագործությունների մեջ, և նրա գործը գտնվում օրենքի տիրույթում։ «Գուգենհայմի թանգարանը» օնլայն-ստորագրահավաք նախաձեռնեց՝ Այ Վեյվեյին ազատ արձակելու կոչով, ինչին միացան Նյու-Յորքի ժամանակակից արվեստի թանգարանը, Լոս-անջելեսյան արվեստի թանգարանը, Մինեապոլիսի արվեստի ինստիտուտը և այլ հաստատություններ։
Ստեղծագործությունը
Վեյվեյը հանդիսանում է Xing Xing (Աստղեր) նկարիչների խմբի հիմնադիր-անդամ։ 1979-ին նրանք Պեկինի գեղարվեստի թանգարանի մայթին ցուցահանդես կազմակերպեցին, որը ոստիկանների միջամտությամբ երկրորդ օրը ընդհատվեց։
Հեքիաթ
2007 թ «Դոկումենտա» ցուցահանդեսին Այ Վեյվեյը մեծամասշտաբ մի նախագիծ ներկայացրեց, որը ստացավ Հեքիաթ անվանումը։ Այդ նախագծի շրջանակներում արվեստագետը Կասել հրավիրեց 1001 չինացու։ Բացի 1001 չինացիներից, որոնք հնարավորություն ստացան առաջին անգամ այցելել Եվրոպա, Այ Վեյվեյը գնեց Ցին դինաստիայի 1001 աթոռ, որոնք կարելի էր հայտնաբերել «Դոկումենտայի» ողջ ցուցադրական հարթակում։
Ընդմիշտ
Ընդմիշտը (2003) մեծ և միաժամանակ՝ թեթև քանդակ է, որը կազմված է չինական ամենօրյա կյանքի ամենաօգտակար պարագաներից՝ հեծանիվներից։ 42 իսկական չինական հեծանիվ (արտադրվել են 1940 թ և մինչ այժմ էլ արտադրվում են Շանհայում) հավաքված են շրջանակաձև ինստալյացիայի մեջ՝ իբրև հավերժ շարժման և Դյուշանի ռեդիմեյդի յուրօրինակ հուշարձան։
Մարող լույս
Մարող լույսը (2007) լուսամփոփ է, որը զբաղեցնում է պատկերասրահի գրեթե ողջ սենյակը։ Ստեղծագործությունը բաղկացած է 60000 կարմիր բյուրեղներից։ Լուսամփոփն առկախված չէ առաստաղից, այն ասես ընկել է գետնին և այդպես էլ մնացել է՝ հատակին ճկվելով և դեռևս լույս արձակելով։ Կարմիր գույնը Չինաստանում ասոցացվում է կոմունիզմի և ավանդական չինական տոնի հետ։ Մարող լույսը լուսային քանդակային ֆորմաների շարքի մի մաս է հանդիսանում, որն Այ Վեյվեյը սկսել է 2002 թ՝ Գուանչժոուի տրիենալեի համար արված Ջահ» գործից։
Աշխարհի քարտեզ
Աշխարհի քարտեզը գործը բաղկացած է հագուստի 2000 շերտերից, որոնք զգուշորեն կտրվել են աշխարհի քարտեզի ձևով։ Աշխարհի քարտեզի ստեղծման համար շատ աշխատանքային ձեռք է պահանջվել՝ միտումնավոր քայլ Վեյվեյի կողմից, որն ուզում էր ընդգծել Չինաստանի կարգավիճակն՝ իբրև կարի և տեքստիլ արդյունաբերության ոլորտում անսպառ քանակության էժան աշխատուժի վայր։
Ստեփան Ղազարյան (մրցավար)
Ստեփան Լևոնի Ղազարյան, հայ մարզիկ, մարզիչ, մրցավար։ ԽՍՀՄ սպորտի վարպետ (1955), ՀԽՍՀ (1962), 1965 թվականից՝ հունահռոմեական ըմբշամարտի ԽՍՀՄ, օլիմպիական խաղերի, աշխարհի և Եվրոպայի առաջնությունների մրցավար, գլխավոր մրցավար։ ԽՍՀՄ (1968) վաստակավոր մարզիչ, ըմբշամարտի միջազգային բարձրագույն կարգի մրցավար (1974): 1991 թվականից՝ Հունաստանի հունահռոմեական ըմբշամարտի ազգային հավաքականի մարզիչ։
Կենսագրություն
Ստեփան Ղազարյանը ծնվել է 1935 թվականի հունիսի 29-ին, Երևանում։ 1957 թվականին ավարտել է Ֆիզիկական կուլտուրայի հայկական պետական ինստիտուտը, 1971 թվականին՝ Երևանի անասնաբուծական-անասնաբուժական ինստիտուտը։ 1961-1968 թվականներին՝ Հայաստանի հունահռոմեական ըմբշամարտի հավաքականի մարզիչ, 1963 թվականից՝ գլխավոր մարզիչ, 1970-1987 թվականներին՝ «Սևան», 1987-1991 թվականներին՝ «Հայաստան» մարզական ընկերությունների խորհրդի նախագահ, 1965 թվականից՝ հունահռոմեական ըմբշամարտի ԽՍՀՄ, օլիմպիական խաղերի, աշխարհի և Եվրոպայի առաջնությունների մրցավար, գլխավոր մրցավար։ 1987 թվականից՝ Ըմբշամարտի միջազգային ֆեդերացիայի անդամ, հրահանզիչ-համադասող, 1991 թվականից՝ Հունաստանի հունահռոմեական ըմբշամարտի ազգային հավաքականի մարզիչ ։
Ծանոթագրություններ
Կատեգորիա:Հայ մարզիկներ Կատեգորիա:Հայ մարզիչներ Կատեգորիա:Հայ մրցավարներ Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ Կատեգորիա:Մովսես Խորենացու մեդալակիրներ
Սարոյան եղբայրներ
Սարոյան եղբայրներ, գեղարվեստական ֆիլմ։ Սցենարը գրված է ըստ Գուրգեն Բորյանի «Նույն հարկի տակ» (1957) պիեսի։
Ֆիլմի գործողությունները տեղի են ունենում 1920 թվականին, Հայաստանի գավառական մի քաղաքում։ Ֆիլմը երկու եղբայրների՝ Հայկի և Գևորգի ողբերգական ոդիսականն է, որոնք հայտնվել են Առաջին աշխարհամարտից հետո Հայաստանում ծավալված քաղաքական պայքարի տարբեր կողմերում ։
Արտաքին հղումներ
«Սարոյան եղբայրներ» Youtube-ում
Կատեգորիա:1969 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:Արկադի Հայրապետյանի ֆիլմեր Կատեգորիա:Խորեն Աբրահամյանի ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Հայերեն ֆիլմեր Կատեգորիա:Խորհրդային դրամա ֆիլմեր
Սարգիս Տոնոյան
Սարգիս Տոնոյան, հունահռոմեական ոճի հայ ըմբշամարտիկ ։
Տոնոյանը եղել է 2010 թվականի Ըմբշամարտի աշխարհի գավաթի հունհռոմեական ըմնբշամարտի հայկական հավաքականի անդամ ։ Հայկական թիմը զբաղեցրել է երրորդ տեղը ։ Տոնոյանը եղել է նաև  2013 թվականի Ըմբշամարտի աշխարհի գավաթի հայկական հավաքականի կազմում, որտեղ հայերը զբաղեցրել են չորրորդ տեղը ։ Տոնոյանը անձամբ նվաճել է ոսկե մեդալ ։
Ծանոթագրություններ
Կատեգորիա:Ապրող անձինք Կատեգորիա:Հայ ըմբշամարտիկներ Կատեգորիա:Ըմբշամարտ Կատեգորիա:Ըմբշամարտ ըստ երկրի Կատեգորիա:Ըմբշամարտի մեդալակիրներ Կատեգորիա:Ըմբշամարտի աշխարհի առաջնության մեդալակիրներ Կատեգորիա:Հայ տղամարդիկ Կատեգորիա:Հայ տղամարդիկ ըստ մասնագիտության Կատեգորիա:Ըմբշամարտիկներ այբբենական կարգով Կատեգորիա:Ըմբշամարտիկներ ըստ ազգության Կատեգորիա:Գյումրեցիներ
Հակոբ Ազիզյան
Հակոբ Աղվանի Ազիզյան, հայ դերասան։ Հայաստանի ժողովրդական արտիստ (2004)։
Կենսագրություն
1964 թվականին ավարտել է Երևանի գեղարվեստա-թատերական ինստիտուտը։ 1964 թվականից Վանաձորի դրամատիկական թատրոնի դերասան, 1995-2000 թվականներին եղել է տնօրենն ու գեղարվեստական ղեկավարը, 2001-2002 թվականներին` գլխավոր ռեժիսոր։ 1973 թվականից դասավանդում է Վանաձորի պետական մանկավարժական ինստիտուտում, 2003 թվականից` Երևանի թատրոնի և կինոյի պետական ինստիտուտի Վանաձորի մասնաճյուղում, 2004 թվականից՝ պրոֆեսոր ։
Ծանոթագրություններ
Կատեգորիա:Հայ դերասաններ Կատեգորիա:1938 ծնունդներ Կատեգորիա:Ապրիլի 19 ծնունդներ Կատեգորիա:Գեղհովիտ գյուղում ծնվածներ Կատեգորիա:ՀՀ ժողովրդական արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Սոցիալական տարածություն
Սոցիալական տարածություն, տարածության տեսակներից մեկը՝ (ֆիզիկական և այլ տեսակներին զուգահեռ), միմյանց հետ գործառնապես փողկապված սոցիալական գործընթացների, սոցիալական հարաբերությունների, սոցիալական պրակտիկաների, դիրքերի, դաշտերի բազմաչափ տարածություն։
Փիլիսոփաներն ու սոցիոլոգները սոցիալական տարածությունը սահմանում են որպես տրամաբանորեն մտահայեցվող կառույց, հատուկ միջավայր, որում իրականացվում են սոցիալական հարաբերությունները։
Սոցիալական տարածության բնութագիր
Տարածությունը չունի որոշակի բովանդակություն և դրա համար չի կարող լինել կոնկրետ բնագավառի ուսումնասիրության հատուկ առարկա։ Այս եզրակացությունը չի նշանակում, որ տարածության թեման հետաքրքիր չէ, ընդհակառակը, այն առանձնահատուկ նշանակություն է ձեռք բերում սոցիալական գիտությունների համար։
Տարածություն հասկացությունը փիլիսոփայորեն նույնքան խնդրային է, որքան ժամանակ հասկացությունը։ Կա տեսակետ, որ ժամանակ գոյություն չունի. գոյություն ունի իրադարձությունների կարգավորման այս կամ այն չափով տեմպորալ միջոց։ Նմանատիպ կարծիք տարածության վերաբերյալ հայտնել են Լայբնիցը և ուրիշներ։ Եթե տարածությունը լիներ հետազոտության օբյեկտ, ապա մենք կարող էինք ցույց տալ ֆիզիկական աշխարհում տարածության տեղը։ Բայց դա անհնար է։ Տարածությունը գոյություն չունի ոչ որպես նյութական օբյեկտ և ոչ որպես տեսական՝ բովանդակային օբյեկտ։ Տարածությունը կոորդինատների համակարգ է սոցիալական գործողությունների նյութական ասպեկտների համար ։
Տարածությունը բազմաթիվ օբյեկտների և բազմաթիվ սուբյեկտների գոյության պայման է։ Այն միշտ հասանելի է մտահայեցման և երևակայության, ուստի այս առումով սկզբնապես սահմանումների կարիք չունի։ Մեզ շրջապատող տարածության ճանաչողության միջոցներից մեկն այն սոցիալական իմաստներն են, որով մենք այն ընկալում ենք։ Խոսում ենք մենք նշանների իմաստների, կոլեկտիվ և անհատական գործողությունների մասին, այն մասին, թե ինչ սոցիալական նշանակություն է ձեռք բերում օբյեկտը կամ տարածությունը, մենք փորձում ենք սահմանել, թե ինչ նշանակալից իմաստ է վերագրվում ինքնին չեզոք երևույթներին, նյութական օբյեկտներին։ Տարածությունն իր բոլոր դրսևրումներով, մարդու համար ունեցած իմաստային ծանրաբեռնվածությամբ, ազդում է նրա աշխարհայացքի և ինքնորոշման վրա։
Որպես կատեգորիա՝ տարածությունն, ի սկզբանե, նկարագրում է նյութական, ֆիզիկական աշխարհը՝ այն նշանակության տեսանկյունից, որը ձեռք է բերում սոցիալական կյանքի համատեսքստում՝ արտացոլելով ֆիզիկական և սոցիալական տարածության փոխպայմանավորվածության դիալեկտիկան ։
Պիեռ Բուրդիե. սոցիալական տարածություն
Պիեռ Բուրդիեն նշում է, որ մարդիկ միաժամանակ և′ կենսաբանական անհատներ են, և՛ սոցիալական ագենտներ, ովքեր ներկայանում են սոցիալական տարածության նկատմամբ և այդ տարածության հետ հարաբերության միջոցով։ Առարկաների նման մարդիկ նույնպես զբաղեցնում են որոշակի տեղ տարածության մեջ։ Զբաղեցրած տեղը կարող է սահմանվել որպես տարածք, մակերևույթ կամ ծավալ՝ ըստ առարկայի կամ ագենտի չափերի։ Սակայն ֆիզիկական տարածությունը սահմանվում է իր բաղկացուցիչ մասերի փողկապակցված արտաքին կողմերով, այն դեպքում, երբ սոցիալական տարածությունը՝ ըստ այն կազմող դիրքերի փոխադարձ տարբերակման կամ բացառման միջոցով՝ որպես սոցիալական դիրքերի հաջորդական կառուցվածք։ Սոցիալական ագենտները, ինչպես նաև նրանց կողմից յուրացված առարկաները՝ որպես սեփականություն, որոշակի տեղ են զբաղեցնում սոցիալական տարածության մեջ, որը կարող է բնութագրվել այլ տեղերի հետ համեմատությամբ և այլ տեղերից ունեցած հեռավորության միջոցով։ Սոցիալական տարածությունը փորձում է վերափոխվել ֆիզիկական տարածության մեջ որոշ մարդկանց հեռացման միջոցով։
Սոցիալական տարածության կառուցվածքն, այս կերպ, դրսևորվում է ամենատարբեր համատեքստերում՝ որպես յուրացված տարածության տարածական ընդդիմադիր դիրքեր։ Հասարակության հիերարխիկ համակարգում չկա այնպիսի մի տարածություն, որն աստիճանակարգված չլինի և չարտահայտի սոցիալական տարածությունն այս կամ այն չափով ձևավորված՝ գլխավորապես քողարկված բնույթ կրող՝ վերագրելով սոցիալական իրականությունները ֆիզիկական աշխարհին։ Սոցիալական տրամաբանությամբ առաջացած տարբերություններն, այս կերպ կարող են բնական թվալ (բավական է մտածել «բնական սահմաններ» գաղափարի մասին) ։
Ֆիզիկական տարածության մեջ օբյեկտիվացված սոցիալական բաժանումը գործառնում է որպես ընկալման և գնահատման կատեգորիա, որպես մտավոր կառույց։ Տարածության յուրացումն այն տեղերից է, որտեղ իշխանությունը հաստատվում և իրագործվում է՝ անկասկած ամենախորամանկ ձևով՝ որպես սիմվոլիկ կամ անկարելի բռնություն. օրինակ՝ ճարտարապետական տարածութունը, որի անբառ հրամանները հասցեագրվում են անմիջականորեն մարմնին՝ տիրապետելով այդ բռնությանն այնպես, ինչպես պալատական էթիկետը։ Այդ ճարտարապետական տարածություններն անկասկած իշխանության սիմվոլիկության առավել կարևոր բաղկացուցիչներն են՝ իրենց աննկատ լինելու շնորհիվ։
Սոցիալական տարածությունն, այս կերպ, միաժամանակ ներգրավված է օբյեկտիվ տարածական կառուցվածքի և սուբյեկտիվ կառուցվածքների մեջ, որոնք օբյեկտիվացված կառուցվածքների ներմարմնավորման արդյունք են։
Ինչպես տեսնում ենք, չկա առավել բարդ բան, քան դուրս գալ առարկայացված տարածությունից՝ անկախ այն իմաստավորելու։ Եվ դա ճիշտ է. սոցիալական տարածությունը, որպես այդպիսին, ինքն է «թույլ տալիս» տեսնելու իրեն տարածական սխեմաների ձևով, իսկ սոցիալական տարածության մասին խոսակցություններում լեզուն լայնորեն օգտագործում է ֆիզիկական տարածությունից փոխառված փոխաբերություններ ։
Սոցիալական տարածությունը ֆիզիկական տարածություն չէ, բայց այն ձգտում է իրացվել նրանում առավել ամբողջական և առավել հստակ։ Ուստի դժվար է այն սահմանել հենց որպես ֆիզիկական։ Այն տարածությունը, որում մենք ապրում են և որը ճանաչում ենք, սոցիալականապես կառուցվածքավորված է։ Ֆիզիկական տարածությունը չի կարող պատկերացվել առանց վերացարկման, այսինքն՝ անտեսելով այն ամենն, ինչին պարտական է՝ համարելով յուրացված և իրացված։ Այլ կերպ ասած, ֆիզիկական տարածությունը սոցիալական տարածության պրոյեկցիան է և սոցիալական կառուցվածքը. սոցիալական կառուցվածք օբյեկտիվացված վիճակում, ներկա և անցյալ հարաբերությունների օբյեկտիվացիա և նատուրալիզացիա։
Սոցիալական տարածությունը վերացական տարածություն է՝ սահմանված բազմաթիվ ենթատարածություններով կամ դաշտերով, որոնք իրենց կառուցվածքով պարտական են կապիտալի առանձին տեսակների անհավասաչափ բաշխմանը. այն կարող է ընկալվել որպես կապիտալի տարբեր տեսակներից բաղկացած կառուցվածք։ Ֆիզիկապես իրացված սոցիալական տարածությունն իրենից ներկայացնում է ֆիզիկական տարածության մեջ տարբեր տեսակի բարիքների և ծառայությունների, ինչպես նաև անհատական ագենտների և խմբերի բաշխում՝ տեղայնացված ֆիզիկապես (որպես մշտական տեղում կապված մարմիններ, ամրապնդված բնակավայր) և ովքեր օժտված են այդ բարիքներն ու ծառայությունները յուրացնելու հնարավորություններով։ Տարածության մեջ ագենտների՝ որպես կենսաբանական անհատների, և բարիքների երկակի բաշխումը սահմանում է յուրացված սոցիալական տարածության տարբեր շրջանների տարբերակված արժեքը ։